নবীগঞ্জ প্রতিনিধি ॥ নবীগঞ্জে দু’শিশুর ঝগড়াকে কেন্দ্র করে দুদলের সংঘর্ষে মহিলাসহ ১৫ জন আহত হয়েছে। গতকাল বৃহস্পতিবার সকালে বাউসা ইউনিয়নের সুজাপুর গ্রামে এ সংঘর্ষের ঘটনাটি ঘটে। গুরুতর আহত ৩ জনকে সিলেট ওসমানী মেডিকেল কলেজ হাসপাতালে প্রেরণ করা হয়েছে। বাকীদের উপজেলা স্বাস্থ্য কমপ্লেক্সে ভর্তি এবং প্রাথমিক চিকিৎসা দেয়া হয়েছে। স্থানীয় সূত্রে জানা গেছে, গত বুধবার দুপুরে খেলা করার সময় ওই গ্রামের রঙ্গিলা মিয়ার শিশু পুত্র মারুফ মিয়া ও কাছন মিয়ার ছেলে নুর মিয়ার মধ্যে বাকবিতন্ডার এক পর্যায়ে হাতাহাতির ঘটনা ঘটে। এ ঘটনায় উভয় পরিবারের লোকদের মধ্যে চরম উত্তেজনা সৃষ্টি হয়। গ্রামের মুরুব্বীয়ান বিষয়টি আপোষে দেখে দেয়ার উদ্যোগ নেয়। এ অবস্থায় গতকাল বৃহস্পতিবার সকালের দিকে কাছন মিয়ার পক্ষের আলী বক্স তার লোকজন নিয়ে ...